Metamorfose i geologi

Metamorfose er ei omvandling av mineral eller geologisk tekstur (korleis minerala er arrangert) i eksisterande bergartar (protolittar), utan at protolitten har blitt smelta til flytande magma.Marshak, s. 176 Omvandlinga skjer hovudsakleg på grunn av varme, trykk og tilføring av kjemisk aktive væsker. Kjemiske komponentar og krystallstrukturar hos mineral som utgjer bergarten kan endre seg sjølv om fjellet er fast. Endringa ved og like under jordoverflata på grunn av forvitring og/eller diagenese vert ikkje rekna som metamorfose.Vernon, 2008, s. 1 Metamorfose skjer vanlegvis mellom diagenese på 200 °C og smelting på 850 °C.Marshak, s. 177

Det finst tre typar metamorfose: Kontakt-, dynamisk og regional metamorfose. Metamorfose skapt av aukande trykk og temperatur vert kalla prograd metamorfose. I det motsette tilfellet med fallande temperatur og trykk vert det kalla retrograd metamorfose.

Regionalmetamorfose
Regionalmetamorfose er omdanning av bergarter i eit større geologisk område. Det skjer ved auka trykk og temperatur, idet bergartsmasser tvingast nedover i jordskorpen ved tektoniske prosessar som overskyvingar og fjellkjededanningar.

Nedslagsmetamorfose
Ved eit stort meteorittnedfall vil trykket og varmesjokket som følgjer omdanne bergartane i nedslagskrateret. Denne forma for omdanning vert kalla nedslagsmetamorfose.

Kjelder

Denne artikkelen bygger på «Metamorphism» frå ,  den 10. desember 2013. 
 oppgav desse kjeldene:
Bucher, Kurt, 2002, Petrogenesis of Metamorphic Rock, Springer
Eskola P., 1920, The Mineral Facies of Rocks, Norsk. Geol. Tidsskr., 6, 143-194
Gillen, Cornerlius, 1982, Metamorphic Geology : an Introduction to Tectonic and Metamorphic Processes, London; Boston: G. Allen & Unwin ISBN 978-0045510580
Marshak, Stephen, 2009, Essentials of Geology, W. W. Norton & Company, 3rd ed. ISBN 978-0393196566
Vernon, R. H., 1976, Metamorphic Processes, Halsted Press
Vernon, Ronald Holden, 2008, Principles of Metamorphic Petrology, Cambridge University Press ISBN 978-0521871785
Bryhni, Inge. (14. februar 2009). Nedslagsmetamorfose. I Store norske leksikon. Henta 1. desember 2013.
Regionalmetamorfose. (14. februar 2009). I Store norske leksikon. Henta 1. desember 2013.

Kategori:Geologi
Kategori:Geologiske prosessar
Kategori:Metamorf petrologi